31998D0222
L 082/50
JURNALUL OFÍCIAL AL UNIUNII EUROPENE
DECIZIA COMISIEI
din 18 martie 1998
de modificare a Deciziei 92/486/CEE privind forma de colaborare între centrul comun de gestionare a datelor ANIMO și statele membre
(Text cu relevanță pentru SEE)
(98/222/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), astfel cum a fost modificată ultima dată prin Decizia 92/118/CEE (2), în special articolul 20 alineatul (3),
întrucât, în urma eforturilor la nivelul Comunității, care s-au concretizat sub forma unor studii și seminarii, structura rețelei ANIMO ar trebui revizuită pentru a permite introducerea unui sistem veterinar care să integreze diversele aplicații informatice;
întrucât Decizia 92/486/CEE a Comisiei din 25 septembrie 1992 de stabilire a formei de colaborare între centrul comun de gestionare a datelor ANIMO și statele membre (3), astfel cum a fost modificată ultima dată prin Decizia 97/395/CE (4), ar trebui modificată prin introducerea unei perioade de tranziție; întrucât ar trebui prevăzute și anumite termene limită pentru revizuirea sistemului curent;
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 92/486/CEE se modifică după cum urmează:
1.
La articolul 2a se adaugă un nou alineat (3) după cum urmează:
„(3) Pentru perioada 1 aprilie 1998 - 31 martie 1999, autoritățile coordonatoare prevăzute la articolul 1 asigură prelungirea cu un an a contractelor prevăzute de articolul respectiv.
În ceea ce privește prezentul alineat, se aplică următoarele taxe:
386 ECU pentru o unitate (unitate centrală, unitate locală, punct de control la frontieră) pentru toate unitățile ANIMO menționate de Decizia 96/295/CE, astfel cum a fost modificată ultima dată prin Decizia 98/167/CE (5).
2.
Se adaugă articolul 5a după cum urmează:
„Articolul 5a
Prezenta decizie va fi revizuită înainte de:
-
1 octombrie 1998 pentru a examina subiectul conectărilor directe între serverele naționale;
-
31 ianuarie 1999 pentru a examina modul în care s-a dezvoltat structura rețelei ANIMO.”
Articolul 2
Prezenta decizie intră în vigoare la 1 aprilie 1998.
Articolul 3
Prezenta decizie se adresează statelor membre.
Adoptată la Bruxelles, 18 martie 1998.